B&H Airlines

B&H Airlines je bivša bosanskohercegovačka aviokompanija sa sjedištem u Sarajevu. Kompanija je obavljala redovne i čarter letove sa Međunarodnog aerodroma Sarajevo ka nekoliko destinacija u Evropi. Međunarodni aerodrom Sarajevo je služio kao sjedište operacija B&h Airlines-a sve do polovine 2015. godine. B&H Airlines je izgubio licencu o obavljanju zračnih operacija u julu 2015. godine nakon akumulacije višemilionskih dugova prema svojim kreditorima i dobavljačima. Kao posljedica nagomilovanih dugova, svi računi kompanije su bili zamrznuti, a dva aviona zapečaćenja od strane lizing agencija preko kojih su kupljena.

 Historija 
B&H Airlines je osnovan 1994. godine pod nazivom Air Bosna. U jesen 2003. kompanija je zaustavila operacije letenja zbog akumuliranih dugova. Vlada Federacije Bosne i Hercegovine je odlučila 2004. da će ponovo napraviti funkcionalnu bosanskohercegovačku aviokompaniju. 2005. godine Air Bosna je ponovo počela sa letovima pod novim imenom B&H Airlines. Dva ATR-72-212 aviona su kupljena od italijanske/francuske firme Avions de Transport Régional.

Godine 2007., Vlada FBIH je odlučila da proda određeni dio dionica privatnim kompanijama. Nekoliko aviokompanija je iskazalo interes za kupovinu dionica B&H Airlnies-a kao što su: Turkish Airlines, Croatia Airlines, Malaysia Comintel Corporation i Royal Jordanian. U oktobru 2008. godine, Vlada FBIH je odabrala Turkish Airlines kao najpovoljnijeg ponuđača za kupovinu dionica B&H Airlines-a. Turkish Airlines je ponudio najam dva Boeing aviona za potrebe B&H Airlines-a u zamjenu za 49% udjela u vlasništvu kompanije.

U julu 2012. godine, Turkish Airlines donosi odluku o povlačenju iz B&H Airlines-a nakon nesuglasica o načinju upravljanja i daljeg razvoja kompanije. Ubrzo nakon toga, Vlada FBIH odobrava 3.5 miliona KM za B&H Airlines kako bi spasila kompaniju od bankrota. Od polovine 2012. godine Vlada FBIH ima udio od 99,93% i Energoinvest 0,07% u vlasništvu kompanije. Ubrzo jedan od ATR-72-212 aviona biva prizemljen zbog hitnih popravki. Nakon završenog servisa, avion ostaje prizemljen zbog nemogućnosti B&H Airlines-a da izmiri dugovanja za popravke.

U junu 2015. godine, Vlada FBIH donosi odluku o gašenju B&H Airlines-a zbog nagomilovanih dugova prema kreditorima i dobavljačima. U tom trenutku kompanija je dugovala oko 8 miliona eura prema kompaniji HETA za najam aviona, te 3.5 miliona eura prema Međunarodnom aerodromu Sarajevo. Ukupni dug kompanije u trenutku gašenja je dosegao cifru od 17 miliona američkih dolara.

Posljednji komercijalni let B&H Airlines-a je obavljen 11. juna 2015. godine. Certifikat o zračnim operacijama B&H Airlines-a je ukinut 2. jula 2015. godine.

 Destinacije 
U martu 2015. godine, B&H Airlines je vršio letove na sljedećim destinacijama:mini|278p|B&H Airlines Boeing 737-400 (model 734)

 Bosna i Hercegovina 
 Sarajevo - Međunarodni aerodrom Sarajevo (sjedište)
 Banja Luka - Međunarodni aerodrom Banja Luka

 Švicarska 
 Zürich - Aerodrom Zürich

 Flota 
mini|278p|B&H Airlines ATR-72U trenutku gašenja, B&H Airlines je raspolagao sa sljedećim avionom:
AvionU flotiNarudžbaBroj putnikaATR 72-2121 -66

 Avioni korišteni u prošlosti: 
 Airbus A319-100
 ATR 42
 Boeing 737-200
 Boeing 737-400
 CASA C-212 Aviocar
 Fokker 50
 McDonnell Douglas MD-80
 Yakovlev Yak-42

 Statistika 
+ Broj putnika 2005  2006  2007  2008  2009  2010  2011  2012201320142015 Q1 24.906  59.792  68.222  61.904  87.158  138.241  129.435  59.697  31.705  35.6063.604    140,1%   14,1%   9,2%   40,8%   58,6%   6,7%   53,6%  46,9%  12,3%   42,3%

 Također pogledajte 
 Međunarodni aerodrom Sarajevo
 Međunarodni aerodrom Banja Luka
 Spisak aerodroma u Bosni i Hercegovini
 Privatizacija u Bosni i Hercegovini

 Reference 

Kategorija:Avionske kompanije u Bosni i Hercegovini
Kategorija:Kompanije osnovane 1994.
Kategorija:Kompanije u Sarajevu
Kategorija:Ukidanja u 2015.